## Pravilnik o tehničkim i mjeriteljskim zahtjevima za ovlašćivanje servisa za pripremu mjerila mase za ovjeravanje

### NN 154/2004 (5.11.2004.), Pravilnik o tehničkim i mjeriteljskim zahtjevima za ovlašćivanje servisa za pripremu mjerila mase za ovjeravanje

# DRŽAVNI ZAVOD ZA NORMIZACIJU I MJERITELJSTVO

2701

Na temelju članka 8. stavak 5.
Zakona o mjeriteljstvu (»Narodne novine«, broj 163/03.), ravnatelj Državnog
zavoda za normizaciju i mjeriteljstvo donosi

## PRAVILNIK

### O TEHNIČKIM I MJERITELJSKIM ZAHTJEVIMA ZA OVLAŠĆIVANJE SERVISA ZA PRIPREMU MJERILA MASE ZA OVJERAVANJE

I. OPĆE ODREDBE

Članak 1.

Ovim se pravilnikom propisuju
tehnički i mjeriteljski zahtjevi za ovlašćivanje servisa za pripremu mjerila
mase za ovjeravanje.

Članak 2.

Pod mjerilima mase, u smislu ovog
pravilnika, smatraju se:

1. utezi razreda točnosti E2,
F1, F2, M1, M2 i M3, nazivnih vrijednosti mase od 1 mg do 500 kg

2. vage s neautomatskim
djelovanjem, razreda točnosti

       ![](dodatni/349872.gif)
,  ![](dodatni/349873.gif)      ,   ![](dodatni/349874.gif)      i
![](dodatni/349875.gif)

3. vage s poluautomatskim i
automatskim djelovanjem

4. mjerne naprave vaga

5. mjerni pretvornici.

Članak 3.

Ovlašteni
servis (u daljem tekstu: servis) pregledava, poprav­lja i ispituje mjerila mase
radi pripreme za ovjeravanje, a Državni zavod za normizaciju i mjeriteljstvo (u
daljnjem tekstu: Zavod) ovjerava mjerila mase.

 Članak 4.

Priprema
mjerila mase za ovjeravanje je dovođenje mjerila mase u stanje koje omogućuje
provedbu postupka ispitivanja. Pripremu mjerila provode servisi prije postupka
ispitivanja mjerila. Samo servisi mogu popravljati ili pregrađivati zakonita
mjerila, i to samo u skladu s tipnim odobrenjem. Mjerilo s uništenim zaštitnim
žigom smatra se servisiranim mjerilom i može se pripremati za ovjeru samo u
servisu.

II. TEHNIČKI I MJERITELJSKI
ZAHTJEVI KOJE MORA ISPUNITI SERVIS

Članak 5.

Servis mora ispuniti zahtjeve
koji se odnose na:

1.
opremu za ispitivanje mjerila mase

2.
prostorije za ispitivanje mjerila mase

3.
radnike

4.
propisanu dokumentaciju.

Članak
6.

Potrebna
oprema za ispitivanje mjerila mase je:

A)
Za ispitivanje i ovjeravanje utega razreda točnosti M1, M2 i M3, nazivnih
vrijednosti mase od 1 mg do 50 kg, servis mora imati kao mjernu opremu ove
radne etalone:

1.
utege razreda točnosti najmanje F2, za ispitivanje i ovjeravanje utega razreda
točnosti M1

2.
utege razreda točnosti najmanje M1, za ispitivanje i ovjeravanje utega razreda
točnosti M2 i M3.

 B) Za ispitivanje i ovjeravanje utega iz
točke A) ovog članka servis mora imati kao mjernu opremu nadzorne vage koje
zadovoljavaju ove uvjete:

1. stabilnost vage pri
ponovljenom mjerenju iste mase u nepromijenjenim uvjetima mora biti u jednoj
trećini najmanjeg podjeljka vage

2. vrijednost najmanjeg
podjeljka vage ne smije biti veća od jedne trećine najveće dopuštene pogreške
za uteg koji se ispituje prema posebnom propisu.

C) Za ispitivanje i ovjeravanje
vaga s neautomatskim djelovanjem razreda točnosti

   ![](dodatni/349872.gif)   ,    ![](dodatni/349873.gif)
,    ![](dodatni/349874.gif)    i   ![](dodatni/349875.gif)

te pri statičkom ispitivanju
vaga s poluautomatskim i automatskim djelovanjem moraju se upotrebljavati
garniture utega sljedećih razreda točnosti i odgovarajućih vrijednosti mase:

1. razreda točnosti najmanje E1 –
za vage
čiji podjeljak »d² ima vrijednost
 d £ 0,01
mg

2. razreda
točnosti najmanje E2 – za vage
čiji podjeljak »d² ima vrijednost  0,01
mg < d £ 1 mg

3. razreda
točnosti najmanje F1 – za vage
čiji podjeljak »d² ima vrijednost
 1 mg < d £ 0,1 g

4. razreda
točnosti najmanje F2 – za vage
čiji podjeljak »d² ima vrijednost
  0,1 g < d £ 1 g

5. razreda
točnosti najmanje M1 – za vage
čiji podjeljak »d² ima vrijednost
      1 g < d.

Pojedinačni
utezi razreda točnosti M1 ili garniture utega razreda točnosti M1 moraju imati
valjane ovjerne žigove.

Garniture
utega razreda točnosti E2, F1 i F2, prema posebnom propisu, koje se
upotrebljavaju za ispitivanje i ovjeravanje mjerila mase moraju biti smještene
u odgovarajuće kutije s oznakama razreda točnosti i tvorničkim brojem te moraju
imati valjanu potvrdu o umjeravanju.

D)
Za ispitivanje i ovjeravanje mjernih naprava vaga, servis mora imati kao mjernu
opremu:

1.
uređaj za ispitivanje mjernih naprava

2.
utege za ispitivanje odgovarajućih vrijednosti mase, razreda točnosti najmanje
F1.

E)
Za ispitivanje i ovjeravanje mjernih pretvornika, servis mora imati kao mjernu
opremu:

1.
uređaj s klimatizacijskom komorom

2.
digitalni kompenzator.

F)
Za ispitivanje i ovjeravanje elektroničkih pokazno-uprav­ljačkih uređaja,
mjernih naprava vaga iz članka 2. točka 4. ovog pra­vilnika (u daljem tekstu:
EPU), servis mora imati mjernu opremu:

1.
klimatizacijsku komoru u koju se može smjestiti EPU i kod koje se temperatura
može mijenjati u cijelome deklariranom temperaturnom području za EPU

2.
kalibrator napona s poznatom krivuljom pogreške ili s pogreškom koja mora biti
manja od 0,3 dopuštene pogreške za EPU.

G)
Kao pomoćnu mjernu opremu za ispitivanje i ovjeravanje mjerila mase iz članka
2. ovog pravilnika, servis mora imati:

1.
stalak za pregled mjernih naprava vaga

2.
stalke za postavljanje mjerne opreme

3.
stabilizirani izvori električnog napajanja koji moraju omo­gućiti napajanje
mjerne opreme i mjerila mase, ako je za njihov rad potrebna električna energija

4.
razulja razreda točnosti najmanje II za postavljanje vaga u vodoravni položaj

5. povećalo s povećanjem deset
puta za očitavanje rezultata vaganja

6. kontrolno ogledalo postavljeno
na zidu ili sa stalkom za istovremeno očitavanje rezultata vaganja na suprotnoj
strani mjerila mase

7.
pomična mjerila s nonijem čiji najmanji podjeljak ne smije biti veći od 0,1 mm,
metalno ravnalo najmanje duljine 0,5 m s podjelom od 1 mm i čelična mjerna
traka najmanje duljine 2 m, s podjelom od 1 mm, za nadzor izmjera duljina
mjerila mase

8.
termometre s podjelom od 0,1 °C za mjerenje temperature u klimatizacijskim
komorama

9.
termometar s podjelom od 0,5 °C za mjerenje temperature u radnoj prostoriji za
ispitivanje utega razreda točnosti E2 i vaga s neautomatskim djelovanjem
razreda točnosti    ![](dodatni/349872.gif)    čiji je ispitni podjeljak manji od 0,1 mg

10.
termometar s podjelom od 1 °C za mjerenje temperature u radnom prostoru za
ispitivanje i ovjeravanje mjerila mase osim za ispitivanje i ovjeravanje
mjerila mase iz točke 9. ovog članka.

Za
ispitivanje mjerila mase servis mora osigurati utege odgovarajućeg razreda
točnosti kako slijedi:

za
vage s Max £ 2 000 kg u punom iznosu maksimalnog mjerenja

za
vage s Max > 2 000 kg prema propisanom naputku.

Oprema
za ispitivanje mjerila mase iz točke A) do F) i navedena u 8., 9. i 10. točke
G) ovog članka mora imati valjani žig/ovjernicu o udovoljavanju mjeriteljskim
zahtjevima ili valjanu potvrdu o umjeravanju.

Članak
7.

Servis
treba biti opremljeni osobnim računalom (PC) s mogućnošću spajanja i
povezivanje s bazom podataka Zavoda.

Članak
8.

Servis
mora imati radnu prostoriju za ispitivanje mjerila mase koja mora ispunjavati
ove uvjete:

1.
mora biti čista, suha i dovoljno prostrana za smještaj opreme te neometano
ispitivanje i ovjeravanje mjerila mase

2.
mora biti zaštićena od izravna sunčeva utjecaja

3.
mora imati namještaj – prostor rostor za smještaj mjerila mase koja se ispituju

4.
mora imati namještaj – prostor za smještaj mjerila mase koja su ovjerena

5.
u prostoriji i njezinoj okolici izvori vibracija ne smiju utjecati na točnost
mjerenja

6.
u prostoriji mora biti kontrolni termometar za mjerenje temperature zraka
radnog okoliša

7.
mora imati dnevnu i električnu rasvjetu

8.
biti odvojeno od ostalog prostora pri ovjeravanju vaga s neautomatskim
djelovanjem razreda točnosti  ![](dodatni/349874.gif)  i ![](dodatni/349875.gif)
utega raz­reda točnosti M1, M2 i M3

9.
biti izgrađeno kao posebna prostorija s ulazom izvedenim iz pretprostora ili s
dvostrukim vratima za pripremu za ispitivanje svih ostalih mjerila mase osim za
mjerila mase iz točke 9. ovog članka

10.
biti opremljeno izvorima topline za jednolično zagrijavanje radnog prostora,
odnosno prema potrebi klimatizacijskim uređajem

11. za ispitivanje i pregled
mjerila mase s Max ³ 50 kg servis mora imati vodoravnu betonsku  ploču izmjera najmanje 2 m x 2 m.

Članak 9.

Temperatura zraka u prostoru, za
vrijeme ispitivanja i ovjeravanja mjerila mase, mora imati sljedeće vrijednosti:

1. od 20 °C do 21 °C za vage s
neautomatskim djelovanjem razreda točnosti
![](dodatni/349872.gif)   čiji je ispitni podjeljak
manji od 0,1 mg

2. od 20°C do 25 °C za vage s
neautomatskim djelovanjem razreda točnosti
![](dodatni/349872.gif)   i   ![](dodatni/349873.gif)   osim vaga iz točke
1. ovog članka i mjernih pretvornika te mjernih naprava vaga

3. od 18°C do 27 °C za utege
razreda točnosti M1, M2 i M3 i vage s neautomatskim djelovanjem razreda
točnosti ![](dodatni/349874.gif)    i  ![](dodatni/349875.gif) .

Članak 10.

Izvori grijanja prostorije za
ispitivanje mjerila mase moraju biti najmanje 1,5 m udaljeni od opreme, tj. od
mjesta gdje se obavlja ispitivanje mjerila mase i moraju omogućiti ujednačeno
zagrijavanje prostorije za ispitivanje mjerila mase.

Članak 11.

Servis mora imati najmanje 1
radnika koji obavlja poslove servisiranja i pripreme mjerila mase za
ovjeravanje.

Radnici iz stavka 1. ovoga
članka moraju imati najmanje SSS tehničkog smjera i 3 (tri) godine radnog
iskustva na poslovima ispitivanja, proizvodnje ili servisiranja mjerila mase te
moraju poznavati propise kojima su opisani postupci i metode ispitivanja
mjerila mase.

Članak
12.

Servis
mora imati ovu dokumentaciju:

1.
registracijski akt ili rješenje o obrtu i obrtnicu

2.
radne knjižice zaposlenih osoba

3.
propise iz područja ispitivanja i ovjeravanja mjerila mase

4.
propise o održavanju i praćenju ispravnosti opreme za ispitivanje

5.
propise o zaprimanju zahtjeva za ovjeravanje mjerila mase, izvješća o
ispitivanju mjerila mase i dr.

6.
preslike rješenja o odobrenju tipa mjerila za mjerila mase koja se ovjeravaju
kod pravne osobe ili servisa

 7. popis opreme za ispitivanje s tehničkim
podacima i podacima o ovjeravanju i/ili umjeravanju i ovjernicama i/ili
potvrdama o umjeravanju za svako mjerilo i/ili etalon koje je sastavni dio ove
opreme.

Članak 13.

Servis
mora čuvati izvješća o ispitivanju na elektroničkom mediju ili u tiskanom
obliku najmanje 3 (tri) godine od dana prestanka važenja ovjernog razdoblja.

if !supportEmptyParas endif

Članak
14.

Servis
tijekom ispitivanja i ovjeravanja mora:

1.
pripremati za ovjeravanja i ispitivati mjerila mase koja imaju valjana rješenja
o odobrenju tipa mjerila, u skladu s odobrenim postupkom ispitivanja mjerila
mase

2.
obavijestiti Zavod o svakoj promjeni koja bi mogla utjecati na osposobljenost
ovlaštenog servisa da ispuni uvjete propisane ovim pravilnikom te koristiti
samo opremu za ispitivanje mjerila mase s valjanom ovjernicom ili potvrdom o
umjeravanju

3.
najmanje jedanput godišnje sudjelovati u usporedbenim ispitivanjima na zahtjev
Zavoda

4. Zavod provodi nadzor nad
udovoljavanjem uvjeta iz ovog pravilnika kod svih servisa najmanje jednom
godišnje.

III. PRIJELAZNE I ZAVRŠN ZAVRŠNE
ODREDBE

Članak 15.

Servisu koji ispunjava uvjete
propisane ovim pravilnikom izdaje se rješenje koje vrijedi najdulje 3 (tri)
godine od dana stupanja na snagu rješenja.

Članak
16.

Danom
stupanja na snagu ovoga pravilnika prestaje važiti Pravilnik o uvjetima za
potvrđene mjeriteljske laboratorije za servisiranje i pripremanje mjerila mase
za ovjeravanje (»Narodne novine«, br. 9/02).

Članak
17.

Do
ovlaštenja servisa u smislu odredaba ovoga pravilnika, poslove servisa obavljat
će pravne ili fizičke osobe koje su za poslove pripreme mjerila mase za
ovjeravanje bile ovlaštene na temelju Pravilnika o uvjetima za potvrđene
mjeriteljske laboratorije za servisiranje i pripremanje mjerila mase za
ovjeravanje (»Narodne novine« broj 9/02).

Članak
18.

Ovaj
pravilnik stupa na snagu osmoga dana od dana objave u »Narodnim novinama«.

Klasa:
011-02/04-07/15
Urbroj: 558-03/9-04-1
Zagreb, 19. listopada 2004.

Ravnatelj
Državnog zavoda za normizaciju
i mjeriteljstvo
**dr****.
sc****. Marijan Andrašec, dipl. ing.,** v. r.

Pravilnik, NN 154/2004-2701